stanford-oval/wikipedia huggingface dataset:
אין מרחק בינינו
הערות שוליים

↑   עדן חסון - אין מרחק בינינו (Prod. By Navi), סרטון בערוץ "עדן חסון - Eden Hason", באתר יוטיוב, 24 בספטמבר 2024
| עדן חסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" • "סוף סוף אני" |  |
| שירים אחרים | "אין יותר מועדונים" |  |
רונית לנטין

| --- | --- |

לנטין, 2007
 לידה:  25 באוקטובר 1944 (בת 80) חיפה, פלשתינה (א"י) 
 ענף מדעי:  סוציולוגיה פוליטית 
 מקום לימודים:  טריניטי קולג' 
 מוסדות:  טריניטי קולג' 
 בן או בת זוג:  לואי לנטין 
 
רונית לנטין (נולדה ב-25 באוקטובר 1944) היא סוציולוגית, סופרת ומתרגמת ישראלית.
ביוגרפיה

לנטין נולדה בחיפה בשנת 1944, למשפחה יוצאת רומניה. רוב משפחתה של אמה נספתה בשואה. בשנת 1969 נסעה ללימודי דוקטורט בטריניטי קולג', בדבלין, ומאז היא מתגוררת באירלנד. לנטין היא סוציולוגית פוליטית, והייתה פרופסור לסוציולוגיה בטריניטי קולג' עד פרישתה בשנת 2014. משנת 1997 עד 2012 ניהלה את המסלול ללימודים מתקדמים בגזע, אתניות, וסכסוך במחלקה לסוציולוגיה. ושימשה גם כראש המחלקה לסוציולוגיה. תחומי המחקר של לנטין כוללים גזענות והגירה באירלנד, הסכסוך הישראלי-פלסטיני, מגדר ורצח עם, ופמיניזם.
בנוסף לכתיבת שורה של ספרי עיון לנטין פרסמה מספר ספרי סיפורת, תסכיתים, ומחזות, תרגמה ספרים מאנגלית לעברית וכתבה דיווחים מאירלנד עבור עיתונים בישראל.
חיים אישיים

בשנת 1968, פגשה את לואי לנטין, במאי תיאטרון וטלוויזיה יליד אירלנד, בעת שעבדה כעוזרת הפקה בטלוויזיה הישראלית, שהוקמה באותה עת. הם נישאו תוך זמן קצר, לאחר מכן עברו להתגורר בדבלין, שם עבד עבור רשות השידור האירית (RTÉ) וגם ביים הצגות תיאטרון.
ספריה

באנגלית
Night Train to Mother (Dublin: Attic Press 1989) ISBN 0-946211-72-8
Songs on the Death of Children (Dublin: Poolbeg Press 1996)
Israel and the Daughters of the Shoah: Reoccupying the Territories of Silence (Oxford and NY: Berghahn Books 2000) ISBN 1-57181-774-3
Gender and Catastrophe (London: Zed Books 1997)Editor ISBN 1-85649-445-4
(Re)searching Women: Feminist Research Methodologies in the Social Sciences in Ireland (Dublin: IPA 2000) co-editor, with Anne Byrne.
Racism and Anti-racism in Ireland (Belfast: Beyond the Pale 2002) co-editor, with Robbie McVeigh, ISBN 1-900960-16-8
Women and the Politics of Military Confrontation: Palestinian and Israeli Gendered Narratives of Dislocation (Oxford and NY: Berghahn Books 2002) co-editor, with Nahla Abdo. ISBN 1-57181-498-1
Women’s Movement: Migrant Women Transforming Ireland(2003) co-editor, with Eithne Luibhéid.
Re-presenting the Shoah for the 21st Century(Oxford and NY: Berghahn Books. 2004), editor.ISBN 1-57181-802-2
After Optimism? Ireland, Racism and Globalisation (Dublin: Metroeireann Publications. 2006) with Robbie McVeigh. ISBN 0-9553385-0-6
Race and State (Newcastle: Cambridge Scholars Press. 2006) co-editor, with Alana Lentin. ISBN 1-84718-001-9
Performing Global Networks (Newcastle: Cambridge Scholars Publishing 2007) co-editor, with Karen Fricker
Thinking Palestine (London: Zed Books, 2008) editor
Co-memory and Melancholia: Israelis Memorialising the Palestinian Nakba (Manchester: Manchester University Press, 2010, paperback 2014
Migrant Activism and Integration from Below in Ireland ( Palgrave-Macmillan, 2013) co-editor, with Elena Moreo
Traces of Racial Exception: Racializing Israeli Settler Colonialism (Bloomsbury Academic, 2018)
'Enforcing Silence: Academic Freedom, Palestine and the Criticism of Israel (Zed Books, 2020), co-editor with David Landy and Conor McCarthy
בעברית
שיחות עם נשים פלסטיניות, הוצאת מפרש, ירושלים 1982
ספרים שתרגמה מאנגלית
שון או'קייסי, תמונות במבוא, תרגום מחזה שהוצג בהמבימרף, 1973
דיק פרנסיס, שבר עצמות, מפעלים אוניברסיטאים להוצאה לאור, 1974
דוריס לסינג, קיץ בטרם חשכה, זמורה ביתן מודן, 1980
ג'ון או'הרה, פגישה בסאמארה, כנרת זמורה-ביתן דביר, 1980
אדוארד סעיד, שאלת פלסטין, מבוא: יגאל תומרקין, תרגום: רונית לנטין, הוצאת מפרש, ירושלים 1981
ארתור רנסום, עמק הסנוניות, סדרת מרגנית, זמורה-ביתן 1987
ארתור רנסום, פיטר דאק, סדרת מרגנית, זמורה-ביתן 1987
הערות שוליים

1 2  יהודית באומל, השתיקה והיצירה של בנות "הדור השני", באתר הארץ, 17 באפריל 2001
↑  ניו יורק טיימס, ג'ונתן ילסון, בלומסדיי בלי בלום, באתר הארץ, 23 ביוני 2004
↑  2 זכו בתחרות התסכית המקורי, מעריב, 18 בינואר 1979
↑  כתבה תסריט טלוויזיה, על פי סיפרו של אברהם ב. יהושע "חתונתה של גליה" שביים בעלה לואי לנטין - טלילה בן זכאי, תוכניות חדשות לטלוויזיה, מעריב, 1 בדצמבר 1972
↑  לואי לנטין רוצה לחזור, "העולם הזה", גיליון 1738 מ-23 בדצמבר 1970, עמוד 23
↑  נורה פן, ג'וני צריך לעשות דברים בשביל עצמו, מעריב, 22 באוגוסט 1973
↑  דן עומר, דעיכת אישה, "העולם הזה", גיליון 2226 מ-30 באפריל 1980, עמוד 68
↑  דן עומר, פגישה בגורל, "העולם הזה", גיליון 2253 מ-5 בנובמבר 1980, עמוד 69
↑  דן עומר, חד מימדיות, "העולם הזה", גיליון 2294 מ-19 באוגוסט 1981, עמוד 63
| --- | --- |
בקרת זהויות :  NLI: 987007264295305171  BIBSYS: 2118301  BnF: cb120625743 (data)  GND: 128810793  ISNI: 0000 0001 0862 6321  LCCN: n84077481  NTA: 07188114X  SUDOC: 059640324  VIAF: 2492667   WorldCat (עם VIAF): 2492667
אדוארד ספלירס

| --- | --- |

ספלירס, 2024
 לידה:  7 באפריל 1988 (בן 36) צ'יצ'סטר, הממלכה המאוחדת 
 שם לידה:  Edward John Speleers 
 מדינה:  הממלכה המאוחדת 
 תקופת הפעילות:  מ-2006
 מקום לימודים:  איסטבורן קולג' 
 מספר צאצאים:  2
 פרופיל ב-IMDb
 
אדוארד "אד" ג'ון ספלירס (באנגלית: Edward "Ed" John Speleers; נולד ב-7 באפריל 1988) הוא שחקן אנגלי, אשר ידוע בעיקר מתפקידו בסרט "אראגון" (2006) בשל הופעתו בתור ג'יימס "ג'ימי" קנט בסדרה "אחוזת דאונטון" (2014-2012) ובזכות הופעתו בתור סטיבן בונט בסדרה "זרה" (2020-2018).
ביוגרפיה

ספלירס נולד בעיר צ'יצ'סטר, מערב סאסקס בדרום-מזרח אנגליה, כבנם השלישי של ג'ון וגיל. הוריו התגרשו בגיל 3 כשאמו עברה לספרד ואביו ללונדון. הוא ממוצא בלגי. יש לו שני אחים למחצה גדולים יותר. עוד בלימודי התיכון באיסטבורן קולג', ספלירס הופיע בהפקות בית ספריות כמו "חלום ליל קיץ" ו"ריצ'רד השלישי". בנוסף למשחק, כתב ספלירס מחזה שהוצג בבית ספרו איסטבורן קולג'.
קריירה

בשנת 2006 קיבל את התפקיד הראשי בסרט "אראגון" שמבוסס על הספר אראגון, מאת כריסטופר פאוליני. על משחקו הועמד לפרס סאטורן לאותה שנה. קודם לכן הוא ניסה להתקבל לסרט "האריה המכשפה וארון הבגדים" בתור פיטר פבנסי אך הפסיד את התפקיד לויליאם מוזלי.
לאחר שנתיים שיחק בסדרות טלוויזיה כמו "Echo Beach" ו"Moving Wallpaper". בשנים שלאחר מכן שיחק בכמה סרטים קצרים כמו "Deathless" כג'ון ריי ושיחק בסרט הטלוויזיה "Witchville"‏ (2010) כג'ייסון גרינט.
בשנת 2011 שיחק בסרט "A Lonely Place to Die" בתפקיד אד. בשנה שאחריה הצטרף לסדרה הבריטית המצליחה "אחוזת דאונטון" בתור ג'יימס קנט. על תפקידו בסדרה זכה בפרס גילדת שחקני המסך יחד עם שאר חברי הסדרה.
בשנת 2014 שיחק בסרט הקומדיה "פלסטיק" בתור סם.  בשנת 2015 שיחק במיני-סדרה "וולף הול" בתפקיד אדוארד סימור, דוכס סומרסט.
בשנת 2016 שיחק בסרט הפנטזיה "אליס מבעד למראה" בדמותו של ג'יימס הרקורט; הסרט בבימויו של ג'יימס בובין ובהפקתו של טים ברטון והוא מהווה המשכו של הסרט אליס בארץ הפלאות משנת 2010.
ב-2017 שיחק בסרט של אנדי סירקיס "לנשום" בתור קולין קמפבל. שנה לאחר מכן, ב-2018 שיחק בסרט האימה "הבית שג'ק בנה" של לארס פון טרייר, בתור אד. באותה שנה הצטרף גם לעונה הרביעית של הסדרה "זרה" בתור סטיבן בונט.
בשנת 2023 משחק ספלירס בעונה הרביעית של הסדרה "את"; מותחן פסיכולוגי ודרמת פשע של נטפליקס המבוססת על רומנים מאת קרוליין קפנס אשר פותחה על ידי גרג ברלנטי (אנ') וסרה גמבל (אנ'). במקביל שיחק בתפקיד הראשי של ג'ק קראשר בעונה השלישית והאחרונה של מסע בין כוכבים: פיקארד.
חיים אישיים

לאחר שנה של זוגיות, נישא ספלירס בשנת 2014 לסטייליסטית אסיה מייסי (ילידת 1982) ולהם שני ילדים יחד; בן ושמו ג'וד אשר נולד בינואר 2015 ובת שנולדה ב-2018. המשפחה התגוררה בעבר בלונדון וכיום הם גרים בבריסטול, אנגליה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | אראגון | אראגון |  |
| 2011 | A Lonely Place to Die | אד |  |
| 2012 | Love Bite | ג'יימי |  |
| 2014 | פלסטיק | סם |  |
| 2015 | Howl | ג'ו |  |
| 2015 | שאריות של זיכרון | גרג |  |
| 2016 | אליס מבעד למראה | ג'יימס הרקורט |  |
| 2017 | לנשום | קולין קמפבל |  |
| 2018 | הבית שג'ק בנה | אד |  |
| 2018 | Zoo | ג'ון |  |
| 2019 | For Love Or Money | ג'וני |  |
| 2019 | Dark Whispers: Volume 1 | סטודנט |  |
| 2022 | נגד הקרח | האנס פיטר אולסן |  |
| 2024 | משאלה אירית | ג'יימס תומאס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | תפאורות קרטון | אד | 4 פרקים |
| 2008 | אקו ביץ' | ג'ימי פנוורדן | תפקיד ראשי; 12 פרקים |
| 2009 | Jirō Shirasu: Man of Honour | רובין ססיל בינג | מיני-סדרה |
| 2010 | Witchville | ג'ייסון גרינט | סרט טלוויזיה של Syfy |
| 2012 - 2014 | אחוזת דאונטון | ג'יימס "ג'ימי" קנט | תפקיד ראשי (עונות 5-3); 17 פרקים |
| 2015 | וולף הול | אדוארד סימור, דוכס סומרסט | 4 פרקים |
| 2015 | שותפים לפשע | קארל דנהאם | 3 פרקים |
| 2016 | Beowulf: Return to the Shieldlands | סלין | תפקיד ראשי; 13 פרקים |
| 2018 - 2020 | זרה | סטיבן בונט | תפקיד חוזר (עונות 5-4); 12 פרקים |
| 2023 | את | רייס | עונה רביעית |
| 2023 | מסע בין כוכבים: פיקארד | ג'ק קראשר | תפקיד ראשי, עונה שלישית מועמד פרס סאטורן לשחקן המשנה הטוב ביותר בסדרת טלוויזיה (2024) |
תחנת הכוח אלון תבור

|  נתונים כלליים |
| --- | --- |
 מייסדים:  חברת החשמל לישראל
 קואורדינטות:  32°38′01″N 35°22′03″E﻿ / ﻿32.633511261618°N 35.367543686628°E﻿ / 32.633511261618; 35.367543686628 
 בעלות:  MRC Alon Tavor Power
 ענפי תעשייה:  ייצור חשמל 
  
 he
 
מפה המציגה את תחנת הכוח וסביבתה
תחנת הכוח אלון תבור היא תחנת כוח השוכנת באזור התעשייה אלון תבור בעמק יזרעאל, הפועלת במחזור משולב, ומייצרת חשמל באמצעות גז טבעי.
התחנה, המבוססת טורבינות גז, הוקמה על ידי חברת החשמל לישראל בתחילת שנות ה-90, ובדצמבר 2019 נרכשה על ידי קבוצת MRC כתחנת הכוח הראשונה שהופרטה במסגרת הרפורמה במשק החשמל (כפי שאושרה ביוני 2018).
נתונים טכניים

כושר ייצור: 583 מגה-ואט
יחידות ייצור: 2 יחידות ייצור מסוג טורבינת גז בהספק 110 מגוואט כל אחת, ויחידה אחת במחזור משולב בהספק 363 מגוואט.
מקור אנרגיה: גז.
תחילת עבודה 91–92 (2004 יחידת מחזור משולב).
הפרטת התחנה

כחלק מהרפורמה בחברת החשמל, ב-26 בנובמבר 2018 נפתח מכרז למכירת תחנת הכוח באלון תבור. בין הקבוצות שהתעניינו במכרז נמצאו OPC שבשליטת עידן עופר, שיכון ובינוי בשליטת נתי סיידוף, קרן נוי, דליה שבבעלות משקי הקיבוצים וקבוצת MRC בבעלות מבטח שמיר, רפק אנרגיה שבבעלות רפק תקשורת ותשתיות ו-Generation Capital של יוסי זינגר וארז בלשה, ו-PMEC (חברה בת והזרוע האופרטיבית של צ'יינה הרבור, ענקית התשתיות הבינלאומית).
בתחילת יולי 2019 פורסם שקבוצת MRC זכתה במכרז, וב-3 בדצמבר 2019 בעקבות השלמת הסגירה הפיננסית עם קבוצת מממנים בהובלת בנק הפועלים, התחנה עברה לבעלות הקבוצה בתמורה ל-1.875 מיליארד שקל. בדיווח על עסקת המקרקעין לרשות המיסים דיווחה החברה על שווי קרקע ומבנים מחוברים של 86 מיליון שקל ובעקבות זאת התעוררה מחלוקת עם רשות המיסים.
הערות שוליים

↑  ליאור גוטמן, חברת החשמל: נפתח המכרז למכירת תחנת הכוח באלון תבור, באתר כלכליסט, 26 בנובמבר 2018
↑   אורה קורן, המגבלה שהרחיקה את EDF מהמכרז על תחנת הכוח אלון תבור, באתר TheMarker‏, 20 בינואר 2019
↑  ליאור גוטמן, עסקת ענק: תחנת הכוח אלון תבור נמכרת ב-1.9 מיליארד שקל, באתר ynet, 2 ביוני 2019
↑  תומר גנון, שווי תחנת הכוח צנח ב־95% בדיוק כשצריך לשלם את מס הרכישה, באתר כלכליסט, 4 בנובמבר 2021
ציידי האוצר

(בון) ציידי האוצר (באנגלית: Treasure Hunters) הוא הקומיקס השמיני בסדרת ספרי "בון". הספר יצא באנגלית בשנת 2002, ובתרגום לעברית בשנת 2011.
|  מידע כללי |
| --- | --- |
 מאת:  ג'ף סמית'
 איורים:  ג'ף סמית'
 שפת המקור:  אנגלית
 סוגה:  פנטזיה קומית
 הוצאה
 הוצאה:  כנרת הוצאה לאור
 תאריך הוצאה:  6 בנובמבר 2002 
 הוצאה בעברית
 תאריך:  2011
 מספר עמודים:  136
 סדרה
 סדרת ספרים:  בון
 ספר קודם:  מעגלי רוחות
 הספר הבא:  זמן הסוף
עלילה > שער את'יה

הספר מתחיל בפרולוג קצר. ונדל ואחד מנזירי הוני-ין-קארי מדברים על מה שהם מתכננים לעשות ורבים, ובאותו הזמן לוציוס מדבר עם טד החרק, שמסביר לו איפה יש מעגלי רוחות. לוציוס, ונדל, כל לוחמי הוני-ין-קארי וכל האנשים שנשארו במערת הזקן מתחילים את דרכם לאת'יה. באותו הזמן, באת'יה הגדולה, בני בון, סמיילי בון, בלופר בון, ת'ורן, סבתא בן ומלוויל העכבראש מגיעים לאת'יה. כולם עם תחפושות, מנסים להסתתר בתוך עיר המלוכה הגדולה. בני בון ות'ורן פוגשים את טאניל, ילדה קטנה מאת'יה, שמעצבת פסלים בתוך העיר, פסלי אבני תפילות. היא מספרת להם על מימ, מלכת הדרקונים הראשונה, ומביאה לת'ורן אבן תפילות. בזמן הזה, סמיילי ובלופר נוהגים בעגלת קש גדולה שבתוך הקש מסתתר מלוויל העכבראש. סבתא בן כועסת על שניהם אך נרגעת. פתאום נער, שהוא אח של טאניל, מסביר לסבתא בן שמחכים לה מתוך לעיר, וכולם כולל עגלת הקש יוצאים לעבר תוך העיר ובלופר מתכנן למצוא את אוצר את'יה הגדול. הם מגיעים למורה הקודם של סבתא בן של עין החלימה. הם נכנסים לתוך "ביתו" הקט.
עלילה > הנקודה הקרה

המורה הקודם של סבתא בן מתווכח עם בלופר וסבתא בן מרגיעה את הרוחות, ואז הוא מסביר דברים רבים. לאחר מכן, הוא מבקש מבני בון להביא לו את מה שת'ורן קיבלה, אבן התפילות מטאניל. בזמן שבני בון מתקדם להביא לו את אבן התפילות הוא עובר דרך נקודה קרה, ואז ת'ורן צורחת אל בון שיזהר. היא רואה את שר הארבה, ברייר, מכוסת הראש, מולה, על בני בון. היא רואה את שר הארבה, ברייר, שהיא אומרת לת'ורן להתקדם אליה. בני בון רואה צל ברצפה ות'ורן מתקדמת לעבר הצל, מהופנטת. כולם מנסים לעצור את ת'ורן מלהתקדם לעבר הנקודה הקרה, ועד שהם מצליחים לעצור אותה היא אומרת לברייר (בלי שאף אחד רואה או שומע) שהיא צריכה למצוא את כתר הקרניים. כולם הולכים מהר חזרה לארמון. בזמן הזה, ברייר, מכוסת הראש, וכל העכבראשים רואים את ברייר מדברת עם שר הארבה. מכוסת הראש אמרה לו שהם יהרסו את את'יה וירצחו את ת'ורן. לאחר שהשיחה נגמרה, ברייר מגיעה למקומות פאווה, שם העכבראשים וכל לוחמי צבא פאווה. חיילי צבא פאווה רוצים להרוג את מכוסת הראש ברייר אך ברייר יותר חזקה ורוצחת כמה מהחיילים. צבא פאווה עוברים לצד העכבראשים, ברייר ושר הארבה וברייר אמרה להם שיש לה תוכנית גיבוי אם יקרה משהו ואז רואים את קינגדוק, מחכה במקדש העכבראשים הקדום.
עלילה > חברים

בני בון ובלופר בון מתעוררים בארמון המלוכה, ולא יודעים איפה סמיילי. הם מתחפשים במהירות ויוצאים לרחובות את'יה לבדם. סמיילי נכנס לאורווה, לאסם, ומביא ארוחת בוקר למלוויל. באותו הזמן מישהו זקן מנסה להיכנס לתוך שער נעול על ידי הוני-ין-קארי, וטוען שגנבו לו את עגלת הקש שלו, אך הם מגרשים אותו. ברחובות את'יה, בני בון ובלופר בון מסתובבים. בני בון רוצה ללכת לאורוות, לחפש את סמיילי, אך בלופר רוצה ללכת לכיכר השוק כדי למצוא זהב ואת אוצר את'יה. הם צריכים לברוח מהוני-ין-קארי, חיילי את'יה, אך הם נפגשים בהם ומיד בורחים.
עלילה > הכל דבש

בלופר בון ובני בון מגיעים לכיכר השוק ובלופר הולך כדי לבדוק באיזה כסף הם משתמשים, אך דבור ענקי תוקף את בני בון. בלופר מתאכזב מזה שמשלמים באת'יה בביצים. הדבור מתרחב לקבוצת דבורים שתוקפת את בני בון. בלופר מציל אותו והדבורים בורחים מהמקום. כאשר אנשי המכירות באת'יה רואים שבלופר הבריח את הדבורים שמביאים אימה למקום, ומביאים לבלופר 20 מטבעות זהב אמיתיים ואומרים לו שכל יום שהוא מבריח את הדבורים הם מביאים לו 20 מטבעות זהב חדשים. בני בון ובלופר בון בורחים מחיילי את'יה שעוקבים אחריהם ומתחבאים. באותו הזמן, המורה של סבתא בן מגיע לסבתא בן ולת'ורן ומסביר להם דברים רבים וחשובים, בנוגע לדרקונים, את'יה עצמה ועוד. לאחר מכן, חיילי את'יה לא מוצאים את בני ובלופר בון כי הם התחבאו, והולכים. לאחר שהם הולכים, בני בון ובלופר בון בורחים.
עלילה > סהר בר

בני ובלופר נכנסים שוב לרחובות את'יה וכל אחד מהם מתפצל ומנסה לא לפגוש את חיילי את'יה, אך בני בון פוגש אותם. בזמן זה, טד החרק מבקר את ת'ורן וסבתא בן ומספר לת'ורן על אמה, לונריה, או בשם החיבה שלה: "סהר בר". באותו הזמן, לאחר ההסברים, בלופר נכנס לתוך האסם בו סמיילי ומלוויל נמצאים. בלופר מבקש מסמיילי שיחרוט על מטבעות הזהב שלו את פרצופו (של בלופר). הוא אומר לו שמתי שייקח את האוצר, הם יחזרו לבונוויל, אך סמיילי עצוב מכיוון שהוא לא יודע אם מלוויל יבוא איתו לבונוויל. בזמן זה, במגדל את'יה הגדול, לורד טרסיל (שסבתא בן רוצה להרוג אותו ונותנת לו את הכינוי "בוגד") מדבר עם עוזר את'יה. טרסיל מחפש את הבונים בעיר. בלילה, סבתא בן, ת'ורן ובלופר הולכים למורה הקודם של סבתא לפגישת המחתרת הגדולה, והם לא יודעים איפה בני בון. הם מגיעים למורה הכי קסום ובגדול של עין החלימה, הבוס של סבתא בן בעבר. בפגישות המחתרת הם מדברים על האוצר, בלופר מקשיב לכל מילה אך לא מצליח להוציא דברים גדולים יותר בנוגע לאוצר. בני בון רץ אליהם מרחוק ואומר להם שהם מוכרחים להסתלק, כי טרסיל מגיע אליהם. המקום, תוך כמה דקות, נשאר ריק וכולם מתחבאים.
עלילה > כתר הקרניים

סבתא בן, ת'ורן, בני בון והמורה הקדום והחשוב, ללא בלופר כי נאבד במהלך הבריחה, מתחבאים מחיילי את'יה. הם מתווכחים עם המורה הגדול ולמורה לא אכפת משום דבר, עד שת'ורן אומרת לו שהיא צריכה למצוא את כתר הקרניים. באותו הזמן בלופר מצליח להתחמק היישר אל סמיילי ומלוויל. סמיילי מראה לבלופר את תוצאות המטבעות. לאחר מכן בלופר וסמיילי יוצאים לרחובות את'יה כדי למצוא את האוצר ראשונים. בזמן זה, המורה החשוב מדבר על כתר הקרניים. סבתא בן אומרת שהם מתחילים לצאת למלחמה, שהמורה יודיע את זה, שהיא ות'ורן ילכו אל טרסיל ושבני בון ישמור על בלופר. הבוקר עולה על את'יה וסמיילי ובלופר מגיעים לבאר המרכזית בעיר, שם ככל הנראה נמצא האוצר, הם מנסים לפתוח את הבאר עד שחיילי את'יה מוצאים אותם. שנייה לפני שנתפסים, הדבורים הענקים של את'יה מתחילים להילחם בחיילים. בני בון, סבתא בן ות'ורן הולכים לגגות העיר, שם רואים שהמלחמה מתחילה. חיילי את'יה לוקחים את טאניל באכזריות. סבתא בן רצה לעבר השער, שם התחילה המלחמה, ות'ורן ובני בון יורדים אל טאניל, ות'ורן מצילה את טאניל. סבתא בן מסלקת את הדבורים מהרחובות, ומחפשת את בלופר וסמיילי. חיילי את'יה לוקחים את ת'ורן ובון אל הצינוק והמלחמה מתחילה לגמרי: ברייר, העכבראשים וכל צבא פאווה נכנסים לאת'יה וסבתא בן מתכוננת.
דמויות

בני בון - בן דודם של סמיילי ובלופר בון. מאוהב בת'ורן ומכור לספר מובי דיק.
בלופר בון - בן דודם של בני וסמיילי בון. מתוחכם וחכם, מחפש את אוצר את'יה.
סמיילי בון - בן דודם של בלופר ובני בון. גבוה מאוד. אוהב את העכבראש מלוויל.
ת'ורן הרוואסטאר - בת למשפחת המלוכה ונכדתה של סבתא בן.
רוז הרוואסטר "סבתא בן" - בת למשפחת המלוכה, סבתה של ת'ורן.
נזירי הונו-ין-קארי וחיילי את'יה - אנשים בעלי כיסויי ראש. נזירים מאוד מכובדים.
ברייר הרוואסטאר 'מכוסת הראש' - מכוסת הראש העובדת עם שר הארבה. נבלית הסדרה.
העכבראשים - יצורים גדולים העובדים עם ברייר ועם שר הארבה.
צבא פאווה - לוחמים של עיר המלוכה "פאווה" שליד את'יה.
מורי - המורה הקודם של סבתא בן. אמן חלימה.
מורנו - המורה הגדול של סבתא בן בעבר. לא אכפת לו הרבה. אמן החלימה הגדול ביותר באת'יה.
טד - חרק. חברם של ת'ורן, בני בון, בלופר בון, סמיילי בון וסבתא בן. יודע איפה נמצאים מעגלי הרוחות.
לוציוס - מנהל פונדק "כף הקלע" בעבר. נראה רק בתחילת הספר כאשר יצאו לאת'יה.
ונדל - חברו של לוציוס.
עדן דרסו

| --- | --- |

 לידה:  21 בפברואר 1998 (בת 26) ישראל רחובות, ישראל
 מוקד פעילות:  ישראל 
 תקופת הפעילות:  מ-2017
 עיסוק:  ראפרית, זמרת
 סוגה:  היפ הופ, R&B
 חברת תקליטים:  שיגולה רקורדס
 שיתופי פעולה בולטים:  די ג'יי מש, כהן@מושון, עידו מימון, מיכאל סוויסה, עטר מיינר, יאנג בויז
 
שלומית עדן דרסו (נולדה ב-21 בפברואר 1998; ידועה לעיתים כעדן די) היא ראפרית, זמרת ופזמונאית ישראלית.
ביוגרפיה

נולדה וגדלה בשכונת קריית משה שברחובות. הוריה עלו לישראל במבצע שלמה יחד עם חמשת אחיה הגדולים. בצבא שירתה כסמב"צית בעיר הבה"דים.
קריירה

דרסו החלה את דרכה ב-2017 כאשר הוציאה את השיר "הכל נפלא". בהמשך השנה הוציאה יחד עם די ג'יי מש וכהן@מושון את השיר "יהיה מה שיהיה" מתוך אלבומו של די ג'יי מש "מחט על תקליט".
במאי 2018 התארחה בשירו של עידו מימון "שבילים חדשים" מתוך אלבומו השני, "זכרונות מהעתיד". באוגוסט 2018 הוציאה יחד עם די ג'יי מש אלבום משותף בשם "כתר שקוף", הכולל הופעות אורח של מיכאל סוויסה ואורי שוחט; מתוך האלבום יצא הסינגל "אוטובוסים". ב-2019 יצרו דרסו ודי ג'יי מש רמיקס לשיר זה יחד עם הצמד יאנג בויז. בספטמבר 2018 הוציאה יחד עם כהן@מושון את השיר "ביג באנג". בנובמבר 2018 השתתפה בשיר "פרפר" של עטר מיינר לצד דור3, אשר לקח חלק באלבום "עטר מיינר".
כמו כן, בשנת 2018 השתתפה בסדרת הדוקו מוזיקלית "ביטים" של HOT.
בספטמבר 2019 התארחה בשירו של ישי סוויסה, "מה זה בכלל משנה" לצד מיכאל סוויסה, טל טירנגל ורביד פלוטניק. חודש לאחר מכן הוציאה את השיר "Eden D".
ב-14 בפברואר 2020 הוציאה את הסינגל "הכל חוץ מהלב" בהפקתו של הפנר. במאי 2020, שיתפה פעולה עם מיכאל סוויסה בשיר "ידיים ריקות", במסגרת האלבום "חבילה עוברת". באותו החודש, ביצעה את השיר "Tinanay" באנגלית, במסגרת הפרויקט של המוזיקאים אורי קפלן ותמיר מוסקט "Digital Monx". ב-7 ביולי יצא האלבום "חרבות בפיתה" של הראפר פלד, בו התארחה בשיר "אלפים". ב-28 באוגוסט הוציאה דרסו את הסינגל "תמיד".
במרץ 2021 כתבה יחד עם קרן פלס את השיר "בום" במסגרת פרויקט משותף של גלגלצ ויוטיוב לקידום נשים במוזיקה הישראלית. ב-30 באפריל התארחה בשיר "קחי אותי לסיני" של הראפר שקל. ב-19 באוגוסט של אותה השנה הוציאה את הסינגל "כל סוף יום" בשיתוף עם כהן ולאבה דום.
בפברואר 2021, השתתפה דרסו בפרסומת לביסלי לצידו של הזמר איתי לוי. בשנת 2023 הוציאה ביחד עם מגפונים ועופרה בלי עופרה את שיר הגאווה "בורחת בזריחה" שנבחר במאקו כ"שיר הגאווה הכי טוב של 2023".
בשנת 2024 השתתפה בשיר "תסמוך עליי" של להקת ג'יין בורדו שהופיע באלבום האולפן הרביעי שלהם, "כישוף".
ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, דרסו והמפיק אורי שוחט.
דיסקוגרפיה > אלבומי אולפן

2018: כתר שקוף (עם די ג'יי מש)
2022: משולש קדוש
הערות שוליים

↑  אביב וינברגר, רגע אחרי שקיבלה שבחים בווג, הראפרית עדן דרסו מתכננת לכבוש את המסך. "אני רוצה שיתרגלו לראות בכל מקום אישה שחורה", מגזין את, 14 באפריל 2019
↑
הכירו את עדן דרסו - ביטים, סרטון  באתר יוטיוב (אורך: 0:06)
↑  לירוי פיניאן, ‏"פרובוקטיבית" או "בורחת בזריחה": מהו שיר הגאווה הטוב ביותר לשנת 2023?, באתר ‏מאקו‏, 7 ביוני 2023
↑  עמית אטיאס, ‏המלחמה על בריאות הנפש: האומנים שהצטרפו לקמפיין של ער"ן, באתר ‏מאקו‏, 12 בינואר 2025
| --- | --- |
בקרת זהויות :  NLI: 987007417570205171  VIAF: 38154921341663592233   WorldCat (עם VIAF): 38154921341663592233
עונת 2011/2012 בליג 1

| --- | --- |
 מארחת:  צרפת צרפת
 תקופת התחרות:  6 באוגוסט 2011 – 20 במאי 2012 (289 ימים)
 מספר משתתפות:  20
 הזוכה:  מונפלייה
 מספר משחקים:  380
 מספר שערים:  956 (2.52 בממוצע למשחק)
 מספר צופים:  7,050,520 (18,554 בממוצע למשחק)
 מלך השערים:  צרפת אוליבייה ז'ירו  ברזיל ננה (21 שערים)
 → 2010/20112012/2013 ←
 
עונת 2011/2012 בליג 1 (בצרפתית: Ligue 1, או בשמה המלא: Championnat de France de football) הייתה העונה ה-74 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור: LFP). העונה החלה ב-6 באוגוסט 2011 והסתיימה ב־20 במאי 2012.
מונפלייה זכתה באליפות בפעם הראשונה בתולדות המועדון.
בסיום העונה ירדו לליג 2 הקבוצות קן, דיז'ון ואוסר ובמקומן עלו מהליג 2 הקבוצות בסטיה, ריימס וטרואה.
שחקנה הצרפתי של מונפלייה אוליבייה ז'ירו ושחקנה הברזילאי של פריז סן ז'רמן ננה זכו בתואר מלך השערים עם 21 כיבושים כל אחד.
בסיום העונה יחד עם האלופה מונפלייה, העפילה גם סגינתה פריז סן ז'רמן לשלב הבתים של ליגת האלופות של אופ"א בעוד ליל שסיימה במקום השלישי העפילה לשלב המוקדמות השלישי בליגת האלופות.
בגביע הצרפתי זכתה ליון ועל כן היא העפילה לשלב הבתים בליגה האירופית.
לשלב הפלייאוף של הליגה האירופית העפילה בורדו שסיימה במקום החמישי. ואילו מרסיי שזכתה בגביע הליגה העפילה לשלב המוקדמות השלישי בליגה האירופית.
קבוצות

בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.
הקבוצות אוויאן, אז'אקסיו ודיז'ון הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות מונקו, לאנס וארל-אביניון שירדו לליגת המשנה בסיום עונת 2010/2011.
| קבוצה | עיר | אצטדיון | תכולה |
| --- | --- | --- | --- |
| אוויאן | אנסי | פארק דה ספור | 15,600 |
| אוסר | אוסר | אצטדיון אב-דשאן | 24,493 |
| אזא'קסיו | אזא'קסיו | אצטדיון פרנסואה קוטי | 10,660 |
| בורדו | בורדו | מאטמוט אטלנטיק | 42,115 |
| ברסט | ברסט | אצטדיון פראנסיס לה בלה | 15,931 |
| דיז'ון | דיז'ון | אצטדיון גסטון ז'ראר | 15,998 |
| ואלנסיין | ואלנסיין | סטאד דו אינאו | 25,172 |
| טולוז | טולוז | האצטדיון העירוני (טולוז) | 33,150 |
| לוריאן | לוריאן | אצטדיון דה מוסטוואר | 18,890 |
| ליון | ליון | סטאד דה ז'רלן | 35,000 |
| ליל | וילנב-ד'אסק | אצטדיון פייר מורואה | 50,186 |
| מונפלייה | מונפלייה | אצטדיון דה לה מוסו | 32,900 |
| מרסיי | מרסיי | סטאד ולודרום | 67,394 |
| נאנסי | נאנסי | אצטדיון מרסל פיקו | 20,085 |
| ניס | ניס | אליאנץ ריביירה | 35,624 |
| סושו | מונבליאר | אצטדיון אוגוסט בונאל | 20,005 |
| סנט אטיין | סנט אטיין | סטאד ז'ופרואה-גישאר | 41,965 |
| פריז סן ז'רמן | פריז | פארק דה פראנס | 48,583 |
| קן | קן | אצטדיון מישל דורנאנו | 21,500 |
| רן | רן | רוז'ון פארק | 29,778 |